МахуищкIэ зэхэтынущ
Налшык къалэ клиникэ сымаджэщ №2-м мэлыжьыхьым и 7-9-хэм щекIуэкIынущ сабийхэм я узыр ящхьэщызых IэщIагъэлIхэм я семинар. Ар псапэ зыщIэ «Сабий паллиатив» фондым и щIыналъэ программэм и етIуанэ Iыхьэм щыщ Iуэхугъуэщ. Сабийхэм узыр пIалъэкIэ зэрыщхьэщах урысей Iэмалыр (системэр) егъэфIэкIуэным тещIыхьа а программэр УФ-м Экономикэ зыужьыныгъэмкIэ и министерствэр я щIэгъэкъуэну ягъэзащIэ.
Семинарым щызэпкърах сабийхэм узыр щхьэщахын папщIэ зэуIуу зэфIэгъэкIыпхъэхэр, а Iуэхур зэрызэхуагъакIуэ пщалъэ-хабзэхэр, сабий паллиативым щагъуэт психологие дэIэпыкъуныгъэр зыхуэдэр, нэгъуэщIхэри.
«ГъащIэр тыгъэ хуэщI» фондыр я щIэгъэкъуэну, пщэдей, мэлыжьыхьым и 9-м, я лэжьыгъэм пащэнущ. Семинарыр траухуэнущ лышх (онкологие) узыфэ зиIэ сабийхэм ар зэрыщхьэщах щIыкIэм. Абы пыщIа Iуэхухэр экспертхэм зэпкърахынущ, сымаджэхэм я адэ-анэхэм зэрепсэлъапхъэм теухуа мастер-класс щыIэнущ.
Семинархэр ирагъэкIуэкIынущ медицинэ щIэныгъэхэм я кандидат, «Сабий паллиатив» фондым щIэныгъэ-методикэ лэжьыгъэмкIэ и унафэщI, Пироговым и цIэр зезыхьэ РНИМУ-м и доцент Саввэ Н., психолог, «Дом с маяком» сабий хоспис БМЧУ-м психологиемкIэ и къудамэм и Iэтащхьэ Казино А., «ГъащIэр тыгъэ хуэщI» фондым и щIыналъэ проектым и унафэщI Кинчиковэ А., Рогачёвым и цIэр зезыхьэ ФНКЦ-м и сабий онколог, паллиатив дэIэпыкъуныгъэм и дохутыр Серковэ И. сымэ.
КъБР-м Узыншагъэр хъумэнымкIэ и министерствэмрэ «Псапэ зыщIэ» («Выше радуги» псапащIэ фондымрэ я щIэгъэкъуэну а Iуэхугъуэхэр екIуэкIынущ.
КъБР-м Узыншагъэр
хъумэнымкIэ и министерствэ.
